A Söptei orvosi rendelő felújítása

Önkormányzat Söpte a Vas Megyei Önkormányzattal konzurciumban együttműködve támogatási kérelmet nyújtott be a TOP-4.1.1-15 programban való részvételre, a Söptei orvosi rendelő felújítására.

A felújítással javítható a praxis hosszútávú betöltöttségének esélyei, ezáltal az egészségügyi alapellátáshoz történő hozzáférés esélyei a vidéki népesség számára. A projekt konkrét célja a söptei háziorvosi rendelőnek és védőnői szolgálatnak helyt adó épület helyiség felújítása, illetve eszközbeszerzés az orvos és a védőnő számára.

Az épület az 1970-es években épült. Ezalatt az 50 év alatt a villanyvezetékek, a vízrendszer és a burkolatok elavultak.

A beruházással érintett épület földszintes, nyeregtetős kialakítású. Szerkezetét tekintve hagyományos, épített, falazásos technológiával készült. A bejárat nem akadálymentesített. Az épület állaga felújításra szorul, a ’70-es évek színvonalát képviseli, 30 cm vastag tégla falakkal, vasbeton gerendás födémmel.

A meglévő bejárati rámpa elbontásra kerül. Helyére az előkertben új, a vonatkozó szabályoknak megfelelő rámpaszerkezet készül. A rámpaszerkezet járófelülete zúzottkő felületű betonlap.

Utcai meglévő kerítés elbontásra kerül. Az új kerítés kapuval az épület utcai homlokzati vonalába kerül.

Homlokzati nyílászárók lecserélésre kerülnek. Az új nyílászárók 3 rtg-ű üvegezéssel min. U=1,1 W/m2K tulajdonságú szerkezetekkel készülnek.

A meglévő férfi wc helyiség átépítésre kerül oly mértékben, hogy az a mozgáskorlátozottak számára is használható legyen. Egyben ez a helyiség lesz az új női WC. A jelenlegi női WC az átalakítást követően a férfi WC helyiség lesz.

A belső nyílászáró szerkezetek elbontásra kerülnek, helyükre új nyílászárók kerülnek beépítésre, a szükséges helyeken a mozgáskorlátozottak számára megfelelő méretben 90/210 cm szabad nyílásszélességgel.

A meglévő padozatok a talajnedvesség elleni szigetelés szintjéig visszabontásra kerülnek. Az új padozati rétegek alá 10 cm vastag 0,03W/mK hővezetési tényezőjű, járható minőségű hőszigetelő réteg kerül beépítésre. Erre kerül felépítésre az új burkolat PEI V. keménységi fokozatú járólapokkal. A meglévő csempe falburkolatok elbontásra kerülnek. Helyettük új csempe falburkolat készül. A vizes berendezési tárgyak lecserélésre kerülnek.

A meglévő gáz konvektorok elbontásra kerülnek. Az épületben korszerű, energiatakarékos, zárt égésterű kondenzációs gázkazánról üzemeltetett, melegvizes radiátoros fűtési rendszer kerül kiépítésre. A használati melegvizet szintén az új gázkazán fogja biztosítani. A korszerű kondenzációs kazán beszerzését követően a működéséből származó égéstermék mennyiségi mutatója jóval alacsonyabb értéket mutat majd, mint a korábbi fűtőberendezések. Az épület villamos hálózata felújításra kerül. A helyiségekbe új energiatakarékos égőkkel felszerelt lámpatestek kerülnek beépítésre. A DK-i tetőfelületre 1,5 kW teljesítményű napelemes rendszer kerül felszerelésre, mely az épület teljes villamos energia igényét ki tudja elégíteni. A padlás padozata felbontásra kerül. A meglévő teherhordó szerkezetre 18 cm vastag járható minőségű 0,03 W/mK hőszigetelő réteg. kerül beépítésre, mely alá párazáró fóliát kell elhelyezni.

Az ingatlan udvarában 2 db parkolóhely kerül kiépítésre, melyből az egyik akadálymentesített.

Költségmegtakarítás az elsődleges szempont, amely főként az energiaköltségek csökkentésénél jelentkezik majd (áram, gáz). Felújítást követően a váróteremben kulturált körülmények között tudnak várakozni a betegek. A munkálatok magába foglalják a hőszigeteléssel, járólapozással és közműfelújítással járó feladatokat.

Eszközbeszerzésnél a defibrillátor készülékkel a praxis nem rendelkezik, a körzeti ápolói táska pedig elavult. A Kettesy féle fali tábla és a Lang teszt pedig a gyermekek látásszűrését segíti elő. Mobil informatikai eszköz beszerzése indokolt, mert a védőnő nem rendelkezik jelenleg mobil eszközzel.

Söpte, 2017. augusztus 15.

 Nagy Róbert Balázs

 Önkormányzat Söpte

 Kedvezményezett